בת חן סבג

בת חן סבג (נולדה ב-24 באוגוסט 1984) היא שחקנית ותסריטאית ישראלית, זוכת שני פרסי האקדמיה הישראלית לקולנוע וטלוויזיה, המוכרת בעיקר בזכות סדרת הטלוויזיה בכיכובה, "מטומטמת", אותה גם יצרה וכתבה.

 ביוגרפיה 
סבג נולדה וגדלה בעיר באר שבע. היא הבת האמצעית במשפחה בת שלושה ילדים. אמה, ממוצא רומני, עובדת כמנהלת חשבונות, ואביה, ממוצא מרוקאי, שירת כאיש קבע בצה"ל וכיום משמש מנהל במשרד הבריאות. בילדותה רקדה בלהקת מחול ואחר-כך למדה משחק. בצבא שירתה סבג בתיאטרון צה"ל ולאחר 6 חודשים פרשה מהשירות.

למדה בבית צבי (2003–2007) וזכתה במלגות מטעם בנ"ץ כרמל, שרגא פרידמן, שמואל הירשפלד, מפעלי סנו, וקרן שרת אמריקה ישראל.

מייד בתום לימודיה בשנת 2007 החלה לשחק בתיאטרון המדיטק, ואחר-כך בתיאטראות נוספים.

בבית ליסין שיחקה סבג בהצגה "בראנז'ה", פרי עטו של בעז גאון, בבימויו של ניר ארז. היא גילמה את דמותה של שירה, ילדה חכמה מאוד, המצויה בגיל ההתבגרות, שכלל אינה מעריכה את עצמה. סבג זכתה בפרס השחקנית המבטיחה בפסטיבל "פותחים במה" של בית ליסין 2008 עבור תפקיד זה. בבית ליסין שיחקה סבג גם בתפקיד מיכל ב"פועלת זרה", מאת רחל גיל, בבימויו של ארתור קוגן.

במדיטק שיחקה בהצגה "אמיל והבלשים", עיבוד של עידו ריקלין, לספרו של קסטנר, בבימויו של רפי ניב. סבג שיחקה את פוני, בת-דודתו של אמיל, הילדה שמצטרפת לחבורת בלשים. במדיטק שיחקה גם ב"נשים קטנות"; ב"קרשינדו ואני", על פי דבורה עומר, ב"אוזו ומוזו מכפר קאקארוזו", מאת אפרים סידון, וב"ציפור הנפש", על פי מיכל סנונית.

בתיאטרון אורנה פורת שיחקה בהצגה "הקסם של אורנה", מאת חגית רכבי ניקוליבסקי, בבימויו של רפי ניב, בתפקיד תותי. ההצגה זכתה בתשעה פרסי אסיטז' להצגות ילדים ונוער.

סבג שיחקה ב"העולם על פי אלון", מאת אורלי ישועה שוורצברג, בבימויה של יעל טילמן, בתיאטרון השעה הישראלי. היא מגלמת את יעל, שכנתו של אלון, הילד האוטיסט, שמתאכזרת אליו, אבל בסוף מקבלת אותו.

שיחקה החל מ-2009 בהצגה "רעב" מאת עידו בורנשטיין ושלמה פלסנר, בבימויו של פלסנר, שרצה מאז שנת 2004 בתיאטרון תמונע והופיעה למעלה מ-150 פעמים. היא גילמה את דמותה של שירה, ילדה עם הפרעות אכילה. אביה ואמה בהצגה הם שמעון מימרן ואסתי זקהיים והמדריך שלה הוא ניסו כאביה.

ב-2010 החלה לשחק בבית ליסין בהצגה "שיינדלה", מאת אמנון לוי ורמי דנון, בבימויו של דנון. בת חן סבג מגלמת את דמותה של רוחל, נערה דתייה תמימה שזה עתה התחתנה.

ב-2012 החלה לשחק בהצגה "קרוב יותר", מאת פטריק מארבר, בבימויו של גיל אמיתי, שרצה בתיאטרון הספרייה. ההצגה עוסקת במערכת יחסים, בגידות, אהבות ואכזבות ומטילה ספק באפשרותה של מונוגמיה בחיינו האינטרנטיים. סבג מגלמת את החשפנית אליס.

ב-2012 שיחקה בסדרת הטלוויזיה "עניין של זמן" (סדרת ההמשך לסדרת הנוער באותו השם), בבימויו של רני סער, אשר שודרה בערוץ 2, רשת. היא גילמה את דמותה של מאיה שפר, בתם המתבגרת של יואל (יואב צפיר) ושל שרון (שרון חזיז).

בשנת 2015 שיחקה בסרט הדרמה "שקופים" של מושון סלמונה.

ב-26 בספטמבר 2016 החל שידורה, ב-HOT3, של הסדרה "מטומטמת", אותה כתבה ובה היא גם משחקת בתפקיד הראשי. על התסריט שכתבה וגם על משחקה בעונה הראשונה של הסדרה, זכתה סבג בפרס האקדמיה הישראלית לטלוויזיה. היא זכתה בפעם השנייה על משחקה בסדרה בפרס האקדמיה לטלוויזיה לשנת 2017.

השתתפה בשנת 2019 בתוכנית המציאות "טיול אחרי צבא" יחד עם ענת גורן.

ב-2023 לוהקה לסדרה "ילד רע" שיצאה לשידור ב-2024, שכתבו רון לשם, דניאל חן והגר בן-אשר המבוססת על חייו של חן עצמו בתפקיד קרן, מורה לדרמה בכלא נוער.

ב-2025 שיחקה בתפקיד הראשי בסדרה "הורסת", אותה גם יצרה. בפברואר 2026, נודע כי סבג עתידה להתמודד בעונה החמישית של התכנית המציאות "רוקדים עם כוכבים".

 חיים אישיים 
ביולי 2017 סבג יצאה מהארון וחשפה כי היא בזוגיות עם השחקנית והקומיקאית אורנה בנאי, ובמאי 2019 הן נפרדו. מדצמבר 2025 ועד פברואר 2026 סבג הייתה בזוגיות עם הזמר והראפר דודו פארוק.

 תפקידיה בקולנוע ובתיאטרון 
קולנוע
 שנה כותר תפקיד הערות 2014 שקופים נופר

טלוויזיה
 שנה  כותר  תפקיד  הערות 2012 עניין של זמן מאיה שפר 2014 סברי מרנןיפתאורחת 2016–2019 מטומטמת שירי אזוגי יוצרת ותסריטאית 2019 טיול אחרי צבא (תוכנית מציאות)עצמה2024ילד רעקרן, מורה לדרמה2025הורסתאבישג קוסמהיוצרת ותסריטאית

תיאטרון
בתיאטרון המדיטק
 הצגה  מחזאי  במאי  תפקיד  מידע נוסף אמיל והבלשים עידו ריקלין בעיבוד לספרו של אריך קסטנר רפי ניב פוני ההצגה זכתה בפרסי הבימוי והעיצוב בטקס פרסי הבמה אסיטז' 2008/9 לילדים ונוער נשים קטנות דפנה אנגל/גורן אגמון, עיבוד לספרה של לואיזה מיי אלקוט ניר ארז איימי קרשינדו ואני עיבוד של חגית רכבי ניקוליבסקי לספרה של דבורה עומר חגית רכבי ניקוליבסקי חנה'לה אוזו ומוזו מכפר קאקארוזו אפרים סידון ישראל גוריון ההצגה זכתה בפרסי עיצוב התאורה, עיצוב הבמה ומלחין השנה בטקס פרסי הבמה אסיטז' 2007/8 לילדים ונוער ציפור הנפש עיבוד של אורן יעקובי לספרה של מיכל סנונית מיילדת

בתיאטרון אורנה פורת
 הצגה  מחזאי  במאי  תפקיד  מידע נוסף הקסם של אורנה חגית רכבי ניקוליבסקי רפי ניב תותי ההצגה זכתה ב-9 פרסים בטקס פרסי הילדים והנוער: לבימוי, למחזה, לשחקנית הראשית, לשחקן המשנה, לשחקנית המשנה, לתאורה, לעיצוב הבמה ולהלחנה בטקס פרסי הבמה אסיטז' 2010/11 לילדים ונוער

בתיאטרון השעה הישראלי - עמותה לקידום תיאטרון
 הצגה  מחזאי  במאי  תפקיד  מידע נוסף העולם על פי אלון אורלי ישועה שוורצברג יעל טילמן יעל ההצגה זכתה בפרס לשחקנית הראשית, לשחקן הראשי ולמחזאית בטקס פרסי הבמה אסיטז' 2010/11 לילדים ונוער

בתיאטרון בית ליסין
 הצגה  מחזאי  במאי  תפקיד  מידע נוסף בראנז'ה בעז גאון ניר ארז שירה בת חן סבג זכתה בפרס השחקנית המבטיחה בפסטיבל פותחים במה של בית ליסין 2008 עבור התפקיד פועלת זרה רחל גיל ארתור קוגן מיכל שיינדלה אמנון לוי ורמי דנון רמי דנון רוחל

בתיאטרון הספרייה
 הצגה  מחזאי  במאי  תפקיד קרוב יותר פטריק מארבר גיל אמיתי אליס

בתיאטרון תמונע
 הצגה  מחזאי  במאי  תפקיד רעב עידו בורנשטיין ושלמה פלסנר שלמה פלסנר שירה

בתיאטרון תהל
 הצגה  מחזאי  במאי  תפקיד קיץ אחרון ג'יין צ'יימברס איה שבא דונה

מועמדות ופרסים
שנה יצירה ארגון קטגוריה תוצאהסימוכין2017  מטומטמת  האקדמיה הישראלית לטלוויזיה  השחקנית הטובה ביותר בסדרת דרמה, דרמה יומית    תסריט בסדרת דרמה, דרמה יומית   2018מטומטמתהאקדמיה הישראלית לטלוויזיההשחקנית הטובה ביותר בסדרת דרמה, דרמה יומית 

קישורים חיצוניים








 רתם איזק, בת חן סבג: "גם לי זה פצוע ומדמם, אבל אני מתמודדת בדרך שלי" באתר את, 4 בנובמבר 2019
 יהלי אוזן, בת חן סבג בראיון חג: "יש בי עוד כמה צדדים שאנשים לא מכירים" באתר b7net, ספטמבר 2020





הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:בוגרות בית צבי
קטגוריה:בוגרי בית צבי
קטגוריה:זוכי פרס האקדמיה לטלוויזיה: שחקנים
קטגוריה:זוכי פרס האקדמיה לטלוויזיה: תסריטאים
קטגוריה:שחקנים להט"בים ישראלים
קטגוריה:להט"ביות ישראליות
קטגוריה:שחקני קולנוע וטלוויזיה ישראלים
קטגוריה:זוכות פרס האקדמיה לטלוויזיה: שחקנית
קטגוריה:אל-הוריות ישראליות
קטגוריה:אל-הוריים ישראלים
קטגוריה:ישראליות שנולדו ב-1984
קטגוריה:ישראלים שנולדו ב-1984